**Մաջ Քենեդի** (անգլ.՝ Madge Kennedy, ապրիլի 19, 1891(1891-04-19), Չիկագո, Իլինոյս, ԱՄՆ - հունիսի 9, 1987(1987-06-09), Վուդլենդ Հիլզ, Լոս Անջելես, Կալիֆոռնիա, ԱՄՆ), ամերիկացի դերասանուհի։

Կենսագրություն
--------------

Ծնվել է Չիկագոյում, իսկ 1906 թվականին տեղափոխվել է Նյու Յորք, որտեղ պլանավորել է դառնալ նկարազարդող, ընդունվել է Ուսանողական նկարչական լիգա։ Այնտեղ նա սկսել է մասնակցել տեղի թատրոնի բեմադրություններին և այդ ժամանակ ամբողջովին խորասուզվել է թատերական ստեղծագործությունների մեջ։ 1912 թվականին Քենեդին առաջին անգամ ելույթ է ունեցել Բրոդվեյում, որտեղ հետագա մի քանի տարիների ընթացքում ճանաչում է ձեռք բերել ժողովրդի և քննադատների կողմից։ 1917 թվականին դերասանուհին պայմանագիր է կնքել Մետրո-Գոլդուին-Մայեր կինոֆիլմերի արտադրության ընկերության հետ, և մի քան տարի մնացել է բեմում՝ հայտնվելով մի քանի ֆիլմերում, որոնց շարքում են «Ծաղկող հրեշտակ» (1920) և «Ճիշտ է» (1920) ֆիլմերը։ Ֆիլմերում նրա հաջողակ կարիերան տևել է մինչև 1920-ական թվականները, որտից հետո վերադարձել է Բրոդվեյ։

1927 թվականին մահացել է առաջին ամուսինը՝ Հարոլդ Բոլսթերը՝ Նյու Յորքում խոշոր ֆինանսական կազմակերպության աշխատակից։ Ամուսնու մահից հետո նրա ողջ կարողությունը ժառանգել է կինը, որը կազմում էր շուրջ 500,000$: 1934 թվականին Քենեդին երկրորդ անգամ ամուսնացել է դերասան և ռադիոհաղորդավար Ուիլյամ Բ. Հենլիի հետ, որից հետո գրեթե երկու տասնամյակ հեռացել է դերասանակ կարիերայից։

1952 թվականին նորից հայտնվել է կինոէկրանին և հաջորդող տարիներին ակտիվորեն նկարահանվել ֆիլմերում և հեռուստատեսությունում։ Այդ տարիներին նրա մասնակցությամբ թողարկված ֆիլմերից են «Փրկիր ամուսնությունը» (1952), «Ամուսնական նախաճաշ» (1956), «Կյանքի ծարավ», «Լողացող տունը» (1958), «Հյուսիսից հյուսիս-արևմուտք» (1959) և «Ուժասպառ ձիերին կրակում են, ճիշտ չէ՞» (1969): Հեռուստաէկրանում նա «Ալֆրեդ Հիչկոկը ներկայացնում է» սերիալում ունեցել է մշտական դեր։ 1965 թվականին 33 տարվա ընդմիջումից հետո վերադարձել է Բրոդվեյ «Շատ հարուստ կինը» պիեսում, որտեղ նրա գործընկերը Ռութ Գորդոնն էր, ում հետ նրանք կապված են եղել երկար տարիների ընկերությամբ։ Դերասանական կարիերան շարունակվել է մինչև 1976 թվականը, երբ էկրանին է հայտնվել նրա մասնակցությամբ վերջին ֆիլմը՝ «Մարաթոն», որտեղ դերասանուհին հայտնվել է էպիզոդներից մեկում։

Կյանքի վերջին տարիները Մաջ Քենեդին անց է կացրել կալիֆորնիական Վուդլենդ-Հիլլզ քաղաքում, որտեղ էլ 1987 թվականին 96 տարեկանում մահացել է՝ շնչառական անբավարարությունից։ Կինոարտադրության մեջ իր թողած ավանդի համար նա Հոլիվուդյան փառքի ծառուղում ունի աստղ։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4  Internet Broadway Database — 2000.

Աղբյուրներ
----------

* «Usual Variety Of Pictures On View». Los Angeles Times. 1923 թ․ հուլիսի 22. էջ III27.
* «Written On The Screen». New York Times. 1918 թ․ դեկտեմբերի 1. էջ 76.
* «The Play». New York Times. 1925 թ․ դեկտեմբերի 2. էջ 22.
* «Madge Kennedy to Play Here». New York Times. 1923 թ․ նոյեմբերի 29. էջ 23.

Արտաքին հղումներ
----------------

* Мадж Кеннеди (англ.) на сайте Find a Grave

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · Internet Broadway Database · Internet Movie Database · Find A Grave |
|  |
| Բառարաններ և հանրագիտարաններ | Notable Names Database |
|  |
| Չափորոշչային վերահսկողություն | GND: 123671542X · LCCN: nr00011298 · VIAF: 76153083 · WorldCat VIAF: 76153083 |

 |